Here is a page extracted from Wikipedia that may contain CSS, HTML, and a lot of unformatted text.

Title: محمد على احمد
Content: محمد على احمد مات 1 مارس 1977) شاعر غنا مصرى، كان فى پوليس المرور، كان من اللى تعاملو مع عبد الحليم حافظ فى بداية مشواره، وكتب ليه سنة 1954 أغنية على قد الشوق، اللى لحنها كمال الطويل كتب مطلعها، وحققت الأغنيه شهره واسعه، و ساهمت فى انتشار عبد الحليم.

بعدها سنة أعاد عبد الحليم غنا أغنية "على قد الشوق" فى فيلم لحن الوفاء، وجميع اغانى عبد الحليم فى الفيلم من تأليف محمد على أحمد ماعدا أغنية تعالى اقولك  من تأليف فتحى قوره. كمان ألف محمد على أحمد أغانى تانيه لعبد الحليم زى قصيدة ربما، و يوم وارتاح، وفات الربيع.

كتب كمان أغنية ابيض يا وردى احمر مندى اللى غنتها شاديه و  "ان كنت ناسى افكرك" اللى غنتها هدى سلطان، وكمان أغنية "يارايحين الغوريه "، و "بين شطين وميه" اللى غناهم محمد قنديل.

كان فيه صحوبيه كبيره بين محمد على احمد و الشاعر السكندرى محمود الكمشوشى لدرجة ان محمود الكمشوشى خلف ولد و سماه محمد علا اسم صاحبه. الشاعرين كان بيجمعهم حب الزجل و هواية تربية الحمام. و كانو بيبعتو لبعض الأزجال بالحمام الزاجل اللى بيطير بينهم من القاهره لاسكندريه - وبالعكس - شايل معاه رسايل فيها كل الاحداث فى حياتهم. و كتبو فيها  الأزجال المتبادله بخط ايديهم وكل زجل منها مكتوب فيه تاريخ إرساله أو تاريخ استقباله.

مات فى مارس 1977، وهو نفس الشهر اللى مات فيه عبد الحليم حافظ.

مصادر 
 محمد قابيل، "موسوعة الغناء المصري فى القرن العشرين"، الهيئة المصرية العامة للكتاب، 1999.
 مجدى العمروسى، "كراسة الحب والوطنية: السجل الكامل لكل ما غناه العندليب الأسمر عبد الحليم حافظ"، صوت الفن، 1998.

مواليد 1914
وفيات 1977
شعرا مصريين
ظباط شرطه مصريين